פייר גנייר

פייר גנייר (בצרפתית: Pierre Gagnaire; נולד ב-9 באפריל 1950 באפינס) הוא שף צרפתי ידוע. גנייר הוא השף הראשי והבעלים של המסעדה הקרויה על שמו ברחוב בלזק 6 בפריז. גנייר הוא שף פורץ דרך שעומד בחוד החנית של תנועת הפיוז'ן. החל את הקריירה שלו בסנט אטיין, שם הוא זכה בשלושה כוכבים במדריך מישלן האדום, הוא שבר את המוסכמות של הבישול הצרפתי הקלאסי, שם הוא הציג צירופים לא שגרתיים של ריחות, טעמים, מרקמים ומרכיבים. השפעת בישולו ניכרה ברחבי תבל. מסעדתו בסנט אטיין פשטה את הרגל והוא הקים מסעדה חדשה בפריז. המסעדה הציגה בישול חדשני, אך מתון מעט יותר מקודמתה והיא זכתה בשלושה כוכבי מישלן ובתשע עשרה נקודות במדריך הגו מיו (המסעדה מחזיקה בשלושה כוכבים עד היום (2011)). גנייר הוא גם בעלים משותף והשף הראשי של מסעדת סקטץ' בלונדון, קומפלקס של שלוש מסעדות, היוקרתית שבהן ה-lecture room מחזיקה בשלושה כוכבים במדריך המישלן האדום. ב-2005 שתי המסעדות דורגו בין העשרים הטובות בעולם על ידי כתב העת הבריטי "רסטורנט" בסקר 50 המסעדות הטובות בעולם, מסעדת פייר גנייר דורגה כשלישית בטיבה בעולם בדירוג המגזין בשנים 2006, 2007 ו-2008 והגיעה למקום התשיעי בעולם בשנת 2009 ולמקום ה-13 בשנת 2010 ולמקום ה-16 בשנת 2011. המסעדה כלולה במדריך השולחנות הגדולים בעולם. באוקטובר 2006 השיק גנייר מסעדה חדשה בשם "פייר" במלון מנדרין אוריינטל בהונג קונג ופתח מסעדות בטוקיו ובדובאי. בשנת 2008 פתח מסעדה בסיאול, קוריאה הדרומית, שמדריך מילה למסעדות הטובות באסיה לשנת 2010/2009 בחר בה כמסעדה הטובה בקוריאה. במסעדת פייר גנייר בפריז עובד גנייר ביחד עם המדען הצרפתי ארווה טיס ומציג תפריט של גסטרונומיה מולקולרית במקביל לתפריטי המסעדה הרגילים שלו. Peter Lippmann (author), Pierre Gagnaire: Reinventing French Cuisine, Stewart, Tabori and Chang, Stewart, Tabori and Chang (November 1, 2007) 200 pages. Pierre Gagnaire: Reflections on Culinary Artistry, Stewart, Tabori & Chang (December 2, 2003) 240 pages. גסטרונומיה מולקולרית אביטל ענבר, התענוגות של צרפת, א. ניר, תל אביב, 1997; עמ' 102, 171, 172, 173, 174, 186, 193, 392, 394. אביטל ענבר, תענוגות פרובאנס, אביטל ענבר, ירושלים, 2000; עמ' 217, 222, 427-426, 428. אביטל ענבר, תענוגות פאריס, הוצאת בבל, 2003; עמ' 63, 68, 265, 269-268. שגיא כהן, מדריך מפה למסעדות הטובות בעולם, הוצאת מפה, תשס"ג 2003, עמ' 95. Rudolph Chelminski, 2005. The Perfectionist : Life and Death in Haute Cuisine (Gotham/Penguin). pp. 127, 129, 134, 166, 257, 280, 292, 296, 303, 305. Michael Steinberger, Au Revoir to All That: The Rise and Fall of French Cuisine, Bloomsbury Publishing PLC, 2010; pp. 5, 36, 38, 65, 76-77, 177, 184, 200, 201. אתר האינטרנט הרשמי של פייר גנייר פייר גנייר, ברשת החברתית אקס (טוויטר) ביקורת על מסעדתו של פייר גנייר בעיתון cigaraficionado מסעדת פייר גנייר בפריז מדורגת כתשיעית בטיבה בעולם לפי דרוג המגזין רסטורנט עמוד מסעדת פייר גנייר בפריז באתר dininginfrance ובו קישור לאתר המסעדה ולביקורות עליה עמוד מסעדת פייר גנייר בטוקיו באתר dininginfrance ובו קישור לאתר המסעדה ולביקורות עליה עמוד מסעדת הסקטץ' בלונדון באתר dininginfrance ובו קישור לאתר המסעדה ולביקורות עליה עמוד מסעדת פייר בהונג קונג באתר dininginfrance ובו קישור לאתר המסעדה ולביקורות עליה ביוגרפיה של פייר גנייר, באתר restaurant-ranking.com מסעדת פייר גאנייר בסקר 50 המסעדות הטובות בעולם מסעדת פייר גנייר במדריך השולחנות הגדולים בעולם The Mielle Guide: Your Guide to Asaia's Best Restaurant's 2009/2010, Ate Media Pte Ltd, Singapore, 2010, pp. 111, 113.